
Moto: „ Totodată, ținând seama că pe plan internațional mai există forțe 
reacționare, ostile socialismului, că şi în ţările socialiste se mai găsesc 
elemente declasate, descompuse, care pentru un pumn de arginti sunt gata 
să-şi trădeze patria, este necesar să asigurăm întărirea în continuare a 
organelor de apărare a statului, menținerea trează a vigilenţei lucrătorilor din 
securitate”!. 


Alegerea, la 23 martie 1965, a lui Nicolae Ceauşescu în fruntea partidului 
a semnificat dorinţa elitei politice comuniste de a se delimita de perioada 
precedentă, ideea de bază fiind aceea a înnoirii?. Astfel, în acelaşi an, la 21 
august, a fost adoptată o nouă Constituţie, iar noul Cod Penal a fost aprobat de 
Marea Adunare Naţională la 21 iunie 1968, intrând în vigoare la 1 ianuarie 
19695, ceea ce însemna, pe de o parte, dezincriminarea unor fapte petrecute în 
trecut, renunţarea la sintagma de „infracţiuni contrarevoluţionare” şi înlocuirea 
ei cu cea de „infracţiuni contra securităţii statului”, iar pe de altă parte 
dispariţia din limbajul juridic a vocabularului agresiv?. Toate aceste schimbări 
au dus, după cum sublinia W. Bacon, la eliminarea terorii şi la substituirea 
controlului prescriptiv al statului cu acela restrictiv5. De asemenea, noul 
secretar general al partidului, în condiţiile „restrângerii funcţiei represive a 
statului nostru democrat-popular”, concept promovat încă de la Congresul al 
II-lea al P.M.R. (20-25 iunie 1960), şi-a înscris ca punct principal al programului 
politic „apărarea legalităţii socialiste”, care, după ce a fost consacrat în 
Constituţie, a devenit principiul de bază al întregii activităţi a organelor de stat, 

mai ales a celor din Justiţie, Procuratură şi Ministerul de Interne (inclusiv 
Securitate)€. 

Întâlnim o nouă abordare şi în privinţa atitudinii politice faţă de apărarea 
secretului de partid şi de stat. Ceauşescu din acei ani, după formula unui 
analist, se deplasa în viaţa publică într-un echilibru situat între naţional şi 
civic”. Era vorba, în special, de dorinţa sa şi a partidului de a-şi extinde 
popularitatea politică şi a-şi transforma sistemul autoritar de relaţii în societate 
dintr-unul bazat pe dominație într-unui care punea accent pe manipulare, 
dintr-un stil de conducere bazat aproape exclusiv pe comandă şi violenţă 
într-unui în care metodele principale de manipulare şi convingere erau mult 
mai importante decât în trecut. Mentalitatea de „cetate asediată” a primei 
perioade a comunismului românesc făcea ca atitudinea faţă de secret a vechii 
conduceri comuniste a României să nu depăşească stadiul unei gestionări 
poliţieneşti a societăţii. Nicolae Ceauşescu a înlocuit această represiune 
poliţienească (care nici nu mai era necesară, deoarece Gheorghiu-Dej „îşi 
îndeplinise în mod exemplar misiunea”)? cu o formă de dirijare socială 
preventivă, în care un rol important revenea educării populaţiei în spiritul 
apărării „valorilor socialismului”. „Grija” faţă de onoarea colectivităţii, onoarea 
naţională, sentimentul demnităţii oamenilor muncii, sentimentul îndatoririlor 
membrilor de partid, patriotismul care „a căpătat sensuri noi, un conţinut mai 
bogat”, devenind „patriotism socialist” şi însemnând în primul rând „fapte, 
abnegaţie şi un înalt nivel de comportare morală”, „activităţile de pregătire 
contrainformativă a populaţiei, ce contribuiau la dezvoltarea spiritului de 
combativitate şi vigilenţă a oamenilor muncii din obiectivele industriale, 
social-culturale, studenţi, pensionari etc, toate acestea conducând la o mai 
bună cunoaştere şi înţelegere a prevederilor actelor normative ce 
reglementează regimul relaţiilor cu cetăţenii străini şi apărarea secretului de 
stat”1, „stimularea creării modelelor revoluţionare, patriotice şi proletare şi 
difuzarea lor în masă” (aici, o pondere deosebită o avea televiziunea, radioul şi 
presa, dar şi lucrătorul de Securitate, „care s-a format la şcoala noilor realităţi 
socialiste” şi a fost „pus sub controlul partidului”), iată tot atâtea exemple de 


6 De fapt, acest concept a fost introdus şi reiterat de Lenin (liderul bolşevic folosea 

educare a populaţiei şi de exercitare a unui control social mult mai subtil decât 
în perioada anterioară. 

Imaginea spionului 

Pentru România comunistă din perioada lui Dej imaginea spionului avea 
două laturi: una pentru contracararea activităţii serviciilor secrete occidentale 
şi alta care deriva din logica nefastă a luptei de clasă. Cele două laturi nu 
existau în stare pură, deoarece, chiar şi în cazul prinderii şi judecării unor 
spioni, exista o mare doză din această gestiune poliţienească a societăţii, la 
care se mai adăugau tensiunile provenite din exacerbarea războiului rece şi 
mentalitatea de „cetate asediată” a regimului. 

Lucrurile aveau să se schimbe odată cu noua orientare în politica externă 
a regimului politic de la Bucureşti, când s-au produs şi o serie de mutații 
semnificative pe „frontul invizibil”. Zborurile de recunoaştere efectuate de 
avioanele americane U-2, tunelul din Berlin, posibilitatea de a călători mai liber 
în Uniunea Sovietică şi în ţările lagărului comunist, începutul perioadei de 
destindere Est-Vest, concepţia privind posibilitatea coexistenţei celor două 
sisteme, au schimbat în mod semnificativ percepţia despre culegerea 
informaţiilor. După cum se exprima William Colby - care a deţinut un timp 
funcţia de director al CIA. - „Nu mai avem nevoie de spionul care numără 
vagoanele trenurilor. Sarcinile lui s-au schimbat şi vizează mai mult aspectele 
politice, economice, sociologice şi ştiinţifice”!!. Astfel, şi noile sarcini ale 
serviciilor secrete româneşti după 1965 erau altele: pe lângă cerinţele 
respectării legalităţii socialiste şi a desfăşurării muncii de prevenire şi a 
dezvoltării activităţii contrainformative, care să nu mai fie impregnată de teza 
„duşmanului care pândeşte pretutindeni”, ele trebuiau să facă faţă unei bătălii 
psihologice mult mai subtilă şi de uzură. 

Pentru a exemplifica modul în care era reflectate noile cerinţe din 
activitatea Securităţii, deosebit de interesante sunt discuţiile desfăşurate la 
şedinţa din 8 februarie 1967 ţinută de Nicolae Ceauşescu cu Colegiul 
Ministerului Afacerilor Interne. Pe lângă problemele de ordin intern, 
referindu-se şi la culegerea de informaţii de pe teritoriul României şi a 
domeniilor vizate, Vasile Negrea, prim-adjunct al ministrului Afacerilor Interne, 
declara: „Apreciem că diplomaţii din ţara noastră, vorbim de ei pentru că sunt 
în atenţia organelor noastre, ne ocupăm de ambasadele capitaliste, se ocupă 
foarte intens să ştie atitudinea politică a partidului nostru faţă de mişcarea 
comunistă şi muncitorească internaţională, faţă de măsurile care le ia. Este 
opreocupare permanentă faţă de această problemă. Nu doar culeg informaţii, 
dar ei folosesc chiar şi presa. Rapoartele făcute de ei în afară sunt rapoarte 
oficiale. Ei se ocupă să afle dacă politica partidului nostru este statornică sau 
dacă are anumite oscilări. Şi americanii, şi englezii, şi francezii se ocupă şi 


11 Cit. în Petre Hladchi-Bucovineanu, Spionajul economic - armă a concurenţei 
capitaliste, Editura Politică, Bucureşti, 1985, p. 83. 


oficial şi neoficial de acest lucru şi fac rapoarte pe care le prezintă în afară. De 
exemplu, francezii fac rapoarte pe care le transmit Din tot ce fac rezultă că ei 
sunt convinşi că partidul nostru ţine seama de respectarea 
independenţei(...)”12. Pe lângă intensificarea activităţii în culegerea de 
informaţii, organele de contraspionaj trebuiau să facă faţă şi unor adevăraţi 
profesionişti. După cum remarca acelaşi Vasile Negrea: „ataşatul militar 
francez are o metodă foarte interesantă: nu are nici o legătură cu elemente 
recrutate care să-i transmită informaţii, însă se duce la cocteiluri, recepții, se 
întâlneşte cu ataşaţii militari într-un anumit loc, îşi împart zonele de mers pe 
drum, unul spre Dobrogea, altul spre Banat. Asta fac şi americanii, şi englezii, 
şi turcii, adică cei care sunt în NATO. O altă metodă a lor care e? Pleacă cu 
maşina, are magnetofon, mergând pe drum, vorbeşte că în satul cutare a 
trecut o maşină cu numărul cutare, că a ajuns în dreptul comunei cutare şi a 
observat cutare. În loc să scrie, vorbeşte, iar când se întoarce înapoi ascultă 
banda de magnetofon şi îşi întocmeşte rapoartele”15. Potrivit lui Cornel Onescu 
- ministrul de interne din acea perioadă - „trei dintre diplomaţi, care au fost 
descoperiţi că se ocupă cu activitate de spionaj, au fost declaraţi indezirabili, 
iar pentru doi avem suficiente date şi motive pentru a fi trimişi acasă”. Tot 
potrivit lui Onescu - „a fost documentată activitatea de spionaj desfăşurată de 
21 de persoane, care au dat informaţii unor diplomaţi străini; 15 dintre acestea 
au fost recrutate şi acum sunt dirijate de noi”1%. Alte persoane care se ocupau 
de culegerea de informaţii mai erau, în concepţia Securităţii, comercianții, o 
parte din turiştii străini, specialiştii veniţi la documentare, membrii cultelor 
religioase (în special cele neoprotestante). 

Acestea erau însă vremurile de relativă linişte pentru organele 
contraspionajului românesc. Pe măsură ce criza regimului se adâncea, se 
revenea laprincipiul din anii '50, conform căruia orice străin e un posibil spion, 
modificând substanţial „baza de lucru” şi sporind cantitatea în detrimentul 
calităţii!”. Dimensiunea juridică a apărării secretului de stat 

Elaborarea unui cadru legal nu trebuia legată numai de ideea „respectării 
legalităţii socialiste”, ci şi de obiectivele economice deosebit de ambiţioase ale 
partidului în domeniul economic. În Codul Penal au fost introduse pedepse 
aspre pentru cazurile de trădare şi spionaj (articolele 157 şi 159). În acest caz, 
obiectul material al infracţiunii îl constituiau documentele care conţineau 
secrete de stat, dacă infracţiunea a constat chiar în transmiterea documentului 
care conţinea secrete de stat. Subiectul activ în acest caz era cetăţeanul român 

sau persoana fără cetăţenie care domicilia pe teritoriul statului respectiv1$. 
Legiuitorul nu specifica modul sau condiţiile în care trebuia să aibă loc 
transmiterea de secrete, dacă această comunicare se făcuse verbal sau în 
scris, ori dacă documentul fusese predat spre copiere sau fotografiere şi nici 
dacă aceasta se făcuse la cererea agentului străin ori din iniţiativa subiectului 
activ. Nu era necesar nici ca transmiterea să se fi realizat integral sau să se 
stabilească dacă cel care transmitea aceste date le deţinea licit sau le 
procurase anume pentru transmitere. Era indiferent, de asemenea, mijlocul 
folosit (direct sau indirect) pentru realizarea acestei transmiteri, iar persoana 
care beneficia de acest fapt putea fi agent al unui stat străin, lucrând în numele 
acestuia, dar şi agentul unei organizaţii străine, indiferent dacă lucra cu ştiinţa 
sau fără ştiinţa statului respectiv”. 

Răspunderea penală a subiectului activ era independentă de tragerea la 
răspundere a agentului străin care primise informaţia respectivă. Nu interesa 
nici dacă agentul s-a folosit sau nu de informaţiile primite, legea neprecizând 
modul în care subiectul îşi procura documentele respective, mijloacele folosite 
sau modul de a se introduce în locurile interesate (amănunte care se regăseau 
în legislaţiile străine)!5. În privinţa laturii subiective a infracţiunii, nu interesa 
mobilul din care a acţionat subiectul şi nici scopul urmărit, acestea putând servi 
la aprecierea pericolului social pe care-l prezintă făptuitorul!*. Aceasta era şi 
diferenţa de optică dintre cele două legislații penale: dacă în cele „burgheze” 
era dominantă raportarea la pericolul relativ,în cele comuniste, toate 
infracțiunile contra securităţii statului (printre care se număra şi spionajul) se 
caracterizau prin existenţa unei stări de pericol, nefiind necesară producerea 
unei vătămări efective”. 

O adevărată nebuloasă, care ascundea de fapt pretenţia ca statul 
comunist să deţină controlul total al informaţiei, era cuprinsă în alineatul 2 al 
articolului 157 din Codul Penal: transmiterea şi a altor date sau documente 
care nu conţineau secrete de stat, dar care, prin caracterul şi importanţa lor, 
aveau darul de a periclita securitatea statului, era pedepsită cu închisoare de la 
5 la 15 ani, interzicerea unor drepturi şi confiscarea parţială a averii. În 
interpretarea juridică a regimului comunist era vorba „de informaţii exagerate 
sau unilaterale asupra realităţilor din ţara noastră ori de documente care ar 
putea fi interpretate într-un mod dăunător, răuvoitor statului nostru, dacă 
acestea sunt susceptibile să aducă prejudicii statului socialist”22. În lipsa 


16 Teodor Vasiliu s.a., Codul Penal al Republicii Socialiste România comentat şi 

precizării informaţiilor care trebuiau să fie cunoscute de către cetăţeni, metoda 
consta în procedeul celor „două măsuri” („jocul dublei realităţi” - după 
terminologia lui Alain Besançon). Astfel, atitudinile ideologice, sociale, 
intelectuale sau morale, analoage sau de-a dreptul identice, erau întâmpinate 
aprobativ sau condamnate de susţinătorii socialismului, în funcţie de latura lor 
favorabilă sau nefavorabilă din punctul de vedere al intereselor comunităţii 
socialiste. Prin urmare, acelaşi comportament, lăudat de propaganda 
comunistă ca fiind nobil, înţelept, eroic, când avea loc în Franţa, în Anglia sau 
în S.U.A. (declanşarea unei greve sau apariţia unui articol critic la adresa 
guvernului), devenea culmea josniciei când se întâlnea în ţările comuniste?2. 

Pe lângă Codul Penal, care definea la articolul 150 înţelesul termenului 
„secret de stat” prin caracterul lui vădit, legea nr. 23/1971 lărgea sfera acestui 
termen şi la informaţiile care constituiau secrete de stat. Legea definea 
termenul de „secret de stat” ca fiind documentele, datele şi informaţiile care 
prezintă în mod vădit acest caracter şi a căror divulgare este de natură să 
pericliteze interesele tehnico-ştiinţifice, militare sau politice ale statului, 
precum şi datele declarate sau calificate astfel prin hotărâre a Consiliului de 
Miniştri. Informaţiile, datele sau documentele care nu constituiau secrete de 
stat, dar nu erau destinate publicităţii, făceau parte din categoria secretelor de 
serviciu (art. 4). Legea punea accentul pe măsurile cu caracter 
preventiv,răspunzând concepţiei partidului care stabilea ca „la traducerea în 
viaţă a sarcinilor care privesc perfecţionarea activităţii statului, un rol tot mai 
important trebuie să-l aibă oamenii muncii, prin participarea lor din ce în ce 
mai activă la soluţionarea tuturor problemelor care se ivesc în opera de 
edificare a societăţii socialiste multilateral dezvoltate”. Alte prevederi se 
refereau la obligațiile şi  răspunderile organizaţiilor socialiste şi ale 
conducătorilor acestora de a lua măsuri pentru buna organizare a apărării 
secretului de stat (art. 6-8), sarcinile organelor securităţii statului (art. 9), 
obligaţiile şi răspunderile persoanelor fizice (art. 10-15), obligativitatea ca 
persoana ca urma să se angajeze într-un loc de muncă unde se executau 
lucrări cu caracter de secret de stat să semneze un angajament cu privire la 
păstrarea cu stricteţe a secretului de stat (art. 21), răspunderile organelor 
securităţii statului cu privire la organizarea, colectarea, transportul şi 
distribuirea corespondenţei cu caracter secret de stat, precum şi condiţiile în 
care documentele ce constituie secrete de stat şi cele ca nu erau destinate 
publicităţii puteau fi transportate în străinătate de către delegaţiile sau 
salariaţii organizaţiilor socialiste (art. 56). Salariaţii care deţineau astfel de date 
nu puteau stabili relaţii de serviciu cu organizaţiile internaţionale, 
reprezentanţele şi organizaţiile străine, şi nici cu străinii care nu aveau 


22 Piotr Wierzbicki, Structura minciunii, Editura Nemira, Bucureşti, 1996, p. 49. 

domiciliu în România, fără aprobarea prealabilă a conducătorului organizaţiei 
socialiste din care făceau parte. Dacă acest lucru nu era posibil, salariatul 
trebuia să informeze în termen de 24 de ore pe conducătorul organizaţiei 
socialiste (art. 13). 

Alte prevederi ale legii se refereau la lupta împotriva subversiunii 
ideologice. Astfel, se interzicea „scoaterea, difuzarea sau publicarea în 
străinătate a lucrărilor sau scrierilor de orice fel, care ar putea prejudicia 
interesele statului român” (art. 5, al. 2). De asemenea, se interzicea 
„cetăţenilor români (indiferent dacă deţineau secrete de stat sau nu - n.n.) de 
a avea orice fel de legătură cu posturile de radio şi televiziune ori cu organele 
de presă din străinătate, care, prin acţiunile lor, desfăşoară o activitate de 
defăimare sau contrară intereselor statului român” (art. 14). Acordarea de 
interviuri către mass-media occidentală se făcea „numai cu aprobarea 
conducătorului organului central în subordinea căruia se află organizaţia din 
care face parte cel în cauză sau, după caz, a preşedintelui comitetului executiv 
al consiliului popular judeţean ori a municipiului Bucureşti” (art. 15). Ultimele 
prevederi audevenit, cu timpul, un mijloc de presiune împotriva celor care 
aveau opinii politice contrare. 

Prin hotărârea Consiliului de Miniştri nr. 19 din 14 ianuarie 1972, 
documentele, datele şi informaţiile erau clasificate ca: strict secrete de 
importanţă deosebită, strict secrete şi secrete în funcţie de conţinutul şi 
importanţa lor, lista fiind una deosebit de largă, ceea ce demonstra mai mult 
grija regimului comunist pentru îngrădirea dreptului de informare a cetăţenilor 
decât dorinţa de apărare a secretului de stat. Aşa a fost şi cazul clasificării ca 
strict secret de importanţă deosebită a muncii operative a organelor de 
securitate, în măsura în care această activitate nu se reducea la una de 
contrainformaţii, specifică de altfel oricărui stat, ci era şi una de poliţie politică. 
În perioada lui Gheorghiu-Dej, Securitatea folosea propria activitate pentru a-şi 
impune un ascendent faţă de conducerea partidului. Punând-o sub control, 
Ceauşescu o protejează prin prevederi legale care interziceau menţionarea 
publică neautorizată a activităţilor sale, inclusiv de poliţie politică, 
nemaivorbind de criticarea acestora sau de dezvăluirea încălcărilor legii (cu 
excepţiile strict controlate ale celor din perioada anterioară), semn că statul îşi 
păstrează caracterul său polițienesc. 

Un alt mijloc eficient pentru îngrădirea circuitului informaţiilor l-a 
reprezentat stabilirea ca îndatorire pentru salariaţii unităţilor socialiste de a nu 
divulga date sau informaţii referitoare la unităţile socialiste şi care, deşi nu 
aveau caracter de secret de stat, nu erau destinate publicităţii, deoarece 
puteau aduce atingere intereselor obşteşti. Astfel, prin apropierea 
terminologică introdusă între „secret de stat” şi „înscris oficial”, cât şi prin 
interpretarea acestuia din urmă ca legându-se de toate organizaţiile care 


funcționau legal în societate, deci ca având un sens general şi exhaustiv, 
orizontul deschis de această legislaţie se dovedea a fi unul nelimitat??. 

Ca şi cum toate acestea nu erau de ajuns, la această stare de lucruri mai 
contribuia şi activitatea Securităţii care efectua o informare paralelă asupra 
situaţiei din diferite întreprinderi datorită sarcinii ce îi fusese încredinţată de a 
supraveghea activitatea economică în vederea realizării programelor deosebit 
de ambiţioase ale partidului. Astfel, un ministru sau un director din diverse 
sectoare de activitate puteau rămâne pur şi simplu surprinşi când date 
confidenţiale bine cunoscute despre deficienţe din sfera de resort reapăreau 
după un timp pe masa lor, urmare a acestei activităţi, ca „informaţii strict 
secrete”. 

Caracteristica de societate închisă specifică regimului comunist, bazată pe 
reguli normative mai mult sau mai puţin arbitrare ce excludeau posibilitatea 
opțiunii individuale, se manifesta şi în cazul emigrărilor. Refuzul acordării 
permisiunii renunţării la cetăţenia română era o practică curentă pentru cei 
care erau consideraţi că deţineau informaţii şi date care constituiau secrete de 
stat, fapt care întregea mecanismul birocratic ce trebuia parcurs pentru 
stabilirea într-o altă ţară. La toate acestea se mai adăuga şi activitatea 
desfăşurată de regim împotriva „refuzului înapoierii în ţară”. Noul Cod Penal, 
prin art. 253 (modificat prin Legea 6/1973), o includea în cadrul infracţiunilor 
de serviciu, dar, spre deosebire de codul penal anterior, se incrimina şi refuzul 
înapoierii în ţară a cetăţeanului român care avea acces la date strict secrete de 
importanţă deosebită, indiferent dacă plecase din ţară în calitate de turist sau 
cu însărcinări pe linie de stat sau de interes obştesc?5. Cu toate acestea, 
numărul celor care refuzau să se mai întoarcă în „raiul socialist” era an de an 
mai ridicat. Astfel, un raport al Corpului de control al ministrului de interne, 
elaborat la 17 decembrie 1974, evidenția următoarea situaţie: „În cursul 
acestui an, până la data de 30 noiembrie, un număr de 1261 de persoane au 
refuzat să se întoarcă în ţară, dintre care 167 plecate în interes de serviciu şi 
1094 în interes personal. Din acestea, 107 sunt ingineri, 52 medici, 20 
economişti, 72 profesori, iar 44 artişti, scriitori şi pictori. (...) Menţionăm că în 
42 din cazurile analizate, persoanele respective au avut acces la documente 
secrete”. În opinia corpului de control al ministrului de interne, cauzele „care 
au facilitat unor persoane rămânerea peste graniţă, au reliefat existenţa unor 
serioase neajunsuri pe linia respectării ordinelor şi instrucţiunilor în vigoare cu 
privire la cunoaşterea celor ce solicită aprobarea plecării în străinătate. 
Rezolvarea cu atenţie şi exigenţă a fiecărui caz în parte nu constituie încă o 


24 Istvân Kirâly V., Fenomenologia existenţială a secretului, Editura Paralela 45, 
Bucureşti, 2001, pp. 84-85. 

25 George Antoniu, Marin Popa, Ştefan Daneş, Codul Penal pe înţelesul tuturor, Ediţia 
a Ill-a revăzută şi adăugită, Editura Politică, Bucureşti, 1976, p. 246. 


preocupare sistematică a tuturor factorilor de răspundere din unităţile cărora le 
revin sarcini pe această linie”2€. 

În loc să prezinte adevăratele cauze ale refuzului înapoierii în ţară, 
Securitatea se iluziona că cei care recurgeau la asemenea gesturi erau 
„descompuşi moral” sau, aşa cum se sublinia în diferite lucrări care tratau 
acest fenomen, erau „elemente instabile din punct de vedere politic, 
aventuriste, lipsite de demnitate naţională, atrase de mirajul vitrinelor din 
marile oraşe capitaliste”27. Ţapul ispăşitor pentru situaţia creată a fost găsit în 
cadrul Direcţiei de paşapoarte, unde s-a luat măsura demiterii şefului acesteia, 
generalul-maior Gheorghe Pele. Lucrurile însă nu s-au îmbunătăţit, deoarece la 
şedinţa Consiliului de Conducere al Ministerului de Interne, din 11 februarie 
1975, generalul-colonel Nicolae Doicaru făcea următoarea remarcă: „Direcţia 
de paşapoarte n-a reuşit nici până în prezent să se debaraseze de nişte practici 
moştenite de la tovarăşul general-maior Pele Gheorghe, atât în privinţa 
organizării muncii cât şi a evidenţelor. Dacă tovarăşii ar avea o evidenţă bine 
pusă la punct în care să opereze cu multă răspundere toate modificările 
survenite, nu s-ar mai ivi asemenea probleme. De exemplu, un ofiţer de 
securitate face raport şi cere să nu i se aprobe plecarea în străinătate 
cumnatului său, pentru că nu se va mai înapoia în ţară şi totuşi i se dă drumul, 
iar acum se pune problema ca pe acest ofiţer să-l trecem în rezervă. Deci, 
tovarăşi, sunt nişte greşeli, atât din punct de vedere profesional, cât şi politic, 
care afectează nişte oameni cinstiţi. Trebuie traşi la răspundere şi ofiţerii care 
au greşit, dar trebuie, tovarăşe Coman (Teodor Coman, prim-adjunct al 
ministrului de interne - n.n.), să facem o problemă şi în cazul Direcţiei de 
paşapoarte”25. Nu era mai puţin adevărat însă că la această situaţie contribuiau 
chiar ofiţeri de Securitate, dintre cei care deţineau funcţii de răspundere sau 
protejaţi ai celor dintâi, tentaţi de a pune mâna pe casele mai confortabile, 
situate în importante zone rezidenţiale, ale celor care refuzau să se mai 
întoarcă în ţară?%. 

Calea aleasă de către regim, pe lângă sancţiunile din Codul Penal pentru 
stoparea refuzului înapoierii în ţară, a fost „latura cultural-educativă”. În 
diferite lucrări apărute în România şi care se ocupau de spionajul practicat de 
ţările occidentale se făcea cunoscut cititorilor, printre care se găseau evident şi 
cei care doreau să abandoneze cauza socialismului, că în Germania de Vest, de 
pildă, în lagărele de tranzit de la Zindorf, Rastadt, Weinsberg, Friedland, 
Giessen etc., domneşte autoritatea deplină a anchetatorilor Serviciului Federal 
de Informaţii, B.N.D*0. Urmau apoi interogatoriile candidaţilor la rămânerea în 


26 A.C.N.S.A.S., fond Documentar, dosar nr. 92, vol. 1, f. 254. 

27 Ilie Mocanu, Reţeaua cenuşie, Editura Politică, Bucureşti, 1978, p. 282. 

28 A.C.N.S.A.S., fond Documentar, dosar nr. 92, vol. 1, f. 117. 

29 Simion Airinei, Un sfert de veac de Securitate, Editura Transilvania Expres, Braşov, 
2002, p. 229. 

30 llie Mocanu, op. cit, p. 284. 


R.F.G., prin care anchetatorii B.N.D. rezolvau o sarcină dublă: culegerea şi 
verificarea informaţiilor şi formarea unei păreri asupra celor anchetați şi a 
utilității lor viitoare. Întrebarea-şoc era aceea în care, după ce-şi lua o figură 
amenințătoare, anchetatorul îi cerea interlocutorului său să mărturisească „de 
bunăvoie” că fusese trimis în R.F.G. de către organele de securitate din ţara sa. 
Stratagema dădea în cele mai multe cazuri rezultatenegative, deoarece cei 
care erau în această situaţie nu aveau nici un interes să se spovedească 
slujbaşului B.N.D., iar ceilalţi, cuprinşi de teamă se apărau de această acuzaţie 
până la ultima picătură de energie. Unele din întrebările care i se puneau 
candidatului la rămânerea în R.F.G. se refereau la: împrejurările în care a ajuns 
cel anchetat acolo; de ce nu mai voia să se întoarcă în ţara sa; date despre 
membrii familiei şi celelalte rude şi cunoştinţe rămase în ţară; situaţia exactă a 
fiecăruia; date amănunțite despre întreprinderea sau instituţia în care a lucrat 
anchetatul (dotare, cifre de producţie şi de plan, cadre de conducere, 
amplasare etc.); probleme cu caracter militar cunoscute de transfug; 
localizarea pe hartă a unităţilor şi a obiectivelor din această categorie; date 
privind organele locale de partid şi de stat; sediile organelor Ministerului de 
Interne; cadrele ce lucrează acolo etc. Erau redate şi mostre ale unor întrebări, 
din relatările celor care acceptaseră să se reîntoarcă înapoi: „am fost întrebat 
despre unităţile radar şi unităţile militare din judeţul în care locuiam, despre 
şcolile militare pe care le cunosc, dacă pista aeroportului din capitala judeţului 
a fost betonată”, iar un medic a fost pus să facă un plan al spitalului în care 
lucrase, să caracterizeze pe fiecare salariat, să dea detalii despre pregătirea lor 
militară, să relateze despre înzestrarea spitalului şi a capacităţii sale de a face 
faţă unor situaţii deosebite sau dacă în spital sunt depozitate arme şi muniţii?!. 

Ceea ce uitau să menţioneze aceste lucrări era faptul că cei care, 
„printr-un complex de măsuri informative şi jocuri operative”, erau determinaţi 
să revină în ţară - aşa cum a fost cazul cu Adrian Cosma, inginer la 
întreprinderea de Prospecţiuni Geologice şi Geofizice, care „în 1988, cu ocazia 
unei deplasări turistice în R.F.G. pentru 21 de zile, a refuzat să mai revină în 
ţară, influenţat de soţia sa”*? - erau aşteptaţi la înapoiere de un alt şir de 
întrebări, de această dată adresate de către ofiţerii de Securitate. Potrivit 
„Normelor de muncă în problema repatriați, cetăţeni români stabiliţi legal sau 
ilegal în străinătate ce au revenit definitiv în ţară şi persoane care s-au înapoiat 
cu întârziere din călătoriile efectuate în exterior”, elaborate în 1983, mai întâi 
trebuia realizată cercetarea preliminară în punctele de control trecere frontieră, 
pentru a se stabili datele de identitate ale persoanei, locul de domiciliu şi de 
muncă avute înainte de plecarea din ţară, modul şi locul prin care a părăsit ţara 
şi procedeele folosite, ţara de unde vine, unde şi la cine se va stabili*. Urma 


31 Ibidem, p. 286. 
32 A.C.N.S.A.S., fond Documentar, dosar nr. 166, vol. 23, f. 59. 
33 A.C.N.S.A.S., fond Documentar, dosar nr. 123, vol. 23, f. 231. 

apoi anchetainformativă, care trebuia să stabilească: veridicitatea datelor 
declarate în timpul cercetării preliminare, în cazul persoanelor supuse acestei 
proceduri, în celelalte cazuri se proceda la obţinerea datelor respective; 
lagărele şi alte locuri prin care au trecut, persoanele care le-au anchetat şi 
problemele declarate la interogatorii; ce sarcini au primit din partea celor care 
i-au anchetat, cum le-au îndeplinit, dacă pentru aceasta au fost remuneraţi sau 
au primit alte foloase; dacă ulterior au fost contactate de reprezentanţi ai 
organelor de informaţii, contrainformaţii şi poliţieneşti ale statului respectiv sau 
ale altor state, ori ai unor organizaţii reacționare, în ce scop şi problemele 
discutate; cu ce persoane, cetăţeni români sau străini, au primit sarcină să 
intre în contact la revenirea în ţară, precum şi modalităţile de legătură cu 
elementele din exterior; dacă pe timpul şederii în străinătate au întreţinut 
legături cu membrii unor organizaţii extremist-teroriste, reacționare, cultice sau 
sectante; dacă au intrat în contact cu corespondenţi de presă, radio şi 
televiziune străini şi eventualele interviuri acordate acestora; alte aspecte pe 
care cei reveniţi în ţară le aveau de declarat şi care priveau securitatea statului 
sau interese ale R.S. România. Datele obţinute în procesul anchetei trebuiau să 
fie consemnate în detaliu în declaraţii semnate de cel în cauză, cu menţiunea 
expresă că vor suporta rigorile legii în situaţia unor declaraţii neadevărate?4. În 
situaţia în care „persoana supusă anchetei informative, anterior plecării din 
ţară, a fost folosită în rezolvarea unor sarcini de către organele Ministerului de 
Interne, se va acţiona pentru a stabili dacă a deconspirat acest lucru în timpul 
interogatoriilor, ce anume a declarat, cum s-au apreciat declaraţiile şi ce 
indicaţii a primit. Se va stabili dacă şi în ce măsură aceste împrejurări erau 
cunoscute de cei care conduceau interogatoriile, de la cine le-ar fi putut 
cunoaşte; metodele folosite la interogatorii pentru a determina persoanele 
respective să recunoască (sic!) că au avut asemenea sarcini”35. Dacă 
persoanele care au plecat ilegal din ţară „au lucrat cu date şi documente 
secrete, au avut acces la asemenea date, ori au activat în obiective şi sectoare 
de importanţă deosebită”, în cadrul anchetei trebuia să se insiste pentru a se 
stabili cu certitudine „care dintre datele respective au fost divulgate în timpul 
interogatoriilor, în ce măsură corespund realităţii, ce aspecte despre 
obiectivele în cauză au fost divulgate şi despre ce persoane din acestea au 
furnizat date la interogatorii”, iar dacă li s-a cerut informaţii cu caracter militar, 
trebuiau să indice „peo hartă obişnuită zonele şi locurile despre care au fost 
întrebate şi răspunsurile pe care le-au dat”36. 

Legislaţia cu privire la apărarea secretului de stat şi competențele foarte 
largi ale Securităţii în vederea respectării prevederilor acesteia a dus şi la 
tensionarea relaţiilor dintre directorii sau şefii de instituţii şi activiştii de partid, 


34 Ibidem, f. 232. 
35 Ibidem, f. 238. 
36 Ibidem. 

pe de o parte, şi ofiţerii cu care intrau în contact, pe de alta. Orice suspiciune în 
legătură cu posibilitatea scurgerii de secrete era luată în calcul, iar cei care 
intrau în vizorul Securităţii erau transferați în locuri de muncă în care să nu 
aibă acces la date şi informaţii secrete. Aşa s-a procedat, de pildă, în cazul lui 
Liviu Rubin, inginer electromecanic la Institutul de Metale Rare (I.M.R.), Secţia 
III Crucea, judeţul Suceava, care era lucrat activ de organele de 
contrainformaţii româneşti în cadrul supravegherii informative a dosarului de 
problemă privind contraspionajul israelian. Deoarece inginerul era membru de 
partid, s-a obţinut aprobarea organului judeţean Suceava. Includerea lui Rubin 
în supravegherea informativă era determinată de faptul că acesta avea acces 
la date cu caracter secret şi strict secret, rudele apropiate erau în Venezuela şi 
Israel, printre care şi un frate emigrat în 1974, iar tatăl său se număra printre 
beneficiarii de ajutoare materiale în dolari primite prin firma „Romis”, care era 
controlată de serviciul de spionaj israelian. În acea perioadă, diferite servicii 
de spionaj manifestau interes pentru zăcămintele de uraniu din nordul 
Moldovei, vizând astfel şi obiectivul în care lucra urmăritul. Astfel, la 17 mai 
1979, turistul israelian Alexander-Normand Ramer, în discuţiile cu informatorul 
„Suceveanu”, a mărturisit că se află în România în compania unei ziariste 
americane, pe care o interesau informaţii din domeniul economic. Datorită 
faptului că Secţia a lll-a Crucea fusese inclusă în categoria obiectivelor de 
importanţă deosebită, în opinia contraspionajului românesc exista pericolul ca, 
în situaţia în care Liviu Rubin se va hotări să emigreze în Israel, acesta să fie în 
măsură de a prezenta celor interesaţi situaţia rezervelor de uraniu din zona 
Crucea, Stupicani, Repedea (Maramureş) cu lux de amănunte (concentraţie, 
răspândire pe arie geografică, rezerve). Transferarea inginerului într-un alt loc 
de muncă, unde să nu aibă acces la date şi informaţii secrete, s-a produs în 
modul următor: mai întâi, la propunerea Direcţiei a Il-a, organul judeţean de 
partid Suceava a luat măsura de înlocuire a lui L.R. din funcţiile de membru în 
Comitetul comunal P.C.R. Crucea, membru în Biroul organizaţiei de bază şi 
preşedinte al Comitetuluisindical din secţia a lll-a Crucea. Apoi, la 19 
septembrie 1979, a fost informat directorul general care a comunicat că va lua 
măsuri. Şi, într-adevăr, la 1 noiembrie 1979, directorul general a comunicat că 
Liviu Rubin a fost transferat la Exploatarea Minieră Căliman, judeţul Suceava*€. 
De cele mai multe ori însă, Securitatea era pusă în situaţii jenante şi frustrate, 
în care nomenclatura superioară de partid ştia să-şi protejeze oamenii prin 
neaprobarea începerii urmăririi penale, culmea fiind rămânerea lor în 
continuare pe posts. 

Adeseori, această ideologizare şi secreto-manie nu puteau înlocui 
protecţia fizică a unor date şi informaţii. Din acest punct de vedere, exista un 


37 A.C.N.S.A.S., fond Documentar, dosar nr. 166, vol. 28, f. 514. 
38 Ibidem. 
39 Cristian Troncotă, Duplicitarii, p. 58. 

dezinteres real al regimului în alocarea de resurse pentru realizarea protecţiei 
fizice a informaţiilor. Situaţia descrisă de responsabilul compartimentului 
documente secrete din cadrul Institutului de Geologie şi Geofizică de la sfârşitul 
anilor '70 este elocventă în acest sens: „Aşa cum ştim, clădirea I.G.G. (P+12), 
la cutremurul din 4 martie 1977, a fost grav avariată. Imediat după acest 
eveniment s-a trecut la împachetarea documentelor (hărţi) aflate în cadrul 
compartimentului documente secrete. Totuşi, neavând altă încăpere destinată 
pentru depozitarea lor, acestea au rămas în continuare împachetate în saci. În 
aceste condiţii, pregătirea campaniei de teren 1977, s-a efectuat foarte 
anevoios, materialele distribuindu-se din saci. 

Abia în luna iulie 1977 s-a obţinut o cameră în subsolul clădirii (...), unde 
au fost depozitate documentele. După mutarea acestora, am avut alte greutăţi, 
repetate inundaţii, menţionate în procesele verbale din 22 septembrie 1977, 16 
iunie 1978, 19 iunie 1979. Acestea s-au produs prin infiltraţii de apă prin perete 
dintr-un cămin de canalizare situat în afara clădirii şi prin scurgerea apei de pe 
terasa clădirii. 

După aranjarea arhivei-hărţi în dulapuri, a trebuit din nou să fie refăcute 
acestea, pentru a fi ridicate pe suporturi metalice, fiind protejate de apa care 
staţiona în cameră, din cauza situării încăperii sub nivelul canalizării (...). Cu 
toate acestea, inundaţiile nu au contenit, acum producându-se prin refularea 
apei prin ţevile de scurgere şi inundând dulapurile de sus în jos(...). 

În luna noiembrie 1978, am cerut conducerii să formeze o comisie de 
inventariere a documentelor (...). inventarierea a durat până la 15 martie 1979. 
La terminarea inventarului, s-a constatat că lipsesc din sertar 3 hărţi (...) scara 
1:25000. Comisia de inventariere a menţionat în procesul verbal, ca cele 3 
hărţi să fie căutate încadrul compartimentului, deoarece din nici un registru nu 
a rezultat că ar fi fost distribuite geologilor. 

Ţinând cont de recomandarea comisiei de inventariere şi a tov. director 
(...), am căutat aceste hărţi în toate sertarele, crezând că sunt rătăcite printre 
alte nomenclaturi, dar nu le-am găsit (...). 

Au fost anunţate organele Ministerului de Interne”%. 

Dimensiunea ludică 

Există o lege care guvernează lumea intrigilor ascunse şi care spune că 
un ofiţer de informaţii obţine de la uneltele lui tot ceea ce-şi doreşte. Este 
practic o axiomă cu caracter didactic, la modă în toate centralele de spionaj, 
care ne arată cât de puţin respect, câtă nepăsare au aceşti agenţi de informaţii 
faţă de persoanele pe care le manipulează. În acest sens, Allen Dulles, un timp 
director al CI.A., scria în cartea The crafl of intelligence: „Pentru a-i oferi 
viitorului specialist în informaţii nu numai cunoştinţe, ci şi experienţă şi 
încredere în forţele proprii, aceste şcoli aplică numeroase metode folosite în 
alte domenii (...). lar pentru a o deprinde, centralele serviciilor de informaţii se 


40 A.C.N.S.A.S., fond Documentar, dosar nr. 166, vol. 1, ff 156-157. 

inspiră din experienţa şcolilor de Drept, care folosesc studiile de caz, şi din 
metodele armatei, care simulează «situaţii de viaţă», pentru ca începătorul să 
se exerseze în situaţia de a se descurca singur într-o ţară străină”. 

Un exemplu de această simulare de situaţii de viaţă ni-l oferă un ofiţer de 
informaţii din tabăra adversă - Victor Suvorov, pe numele său real Vladimir 
Bognanovici Rezun, defector din G.R.U., serviciul de informaţii al Armatei Roşii, 
care în memoriile sale relatează despre un astfel de rol pe care a trebuit să-l 
joace în vremea când se forma ca ofiţer al acestui serviciu secret. Misiunea sa, 
ultima probă pe care o mai avea de trecut până la trimiterea în exterior, consta 
în găsirea unui om potrivit şi recrutarea lui de la uzina de rachete de la Mitişci, 
U.R.S.S. Scopul acestei recrutări era dublu: întâi, însuşirea practicii unei 
recrutări reale, apoi, descoperirea căilor posibile, pe care spionajul duşman 
le-ar putea utiliza pentru recrutarea propriilor cetăţeni ai Uniunii Sovietice. În 
continuare, între cel care conducea instruirea, un colonel G.R.U. şi Suvorov s-a 
desfăşurat următorul dialog: 

- Ce ştie K.G.B.-ul despre asta? 

- K.G.B.-ul cunoaşte că, în baza aprobării secţiei organelor administrative 
ale Comitetului Central, noi desfăşurăm asemenea operaţii permanent şi în 
întreaga Moscovă. Dacă K.G.B.-ul te arestează, noi te salvăm..., dar n-o să te 
trimitem peste hotare. 

- Ce pot spune eu omului pe care-l recrutez despre mine şi despre 
organizaţia mea? 

- Orişice. În afară de adevăr. Îl recrutezi nu în numele statului sovietic 
(asta şi un prost ar reuşi să o facă), ci în numele propriu şi pe banii proprii. 

- Deci, dacă am să-l recrutez, el va fi considerat spion cu adevărat? 

- Exact. Cu deosebirea că informaţiile transmise de el nu vor pleca peste 
graniță.. 

- Dar asta nu-i atenuează în nici un fel vina. 

- În nici un fel. 

- Şi ce-l aşteaptă? 

- Articolul 64 din Codul Penal (...)”%?2. 

În spaţiul românesc există o situaţie similară prin care memorialistica să 
poată fi probată de documente de arhivă. Astfel, la şedinţa din 8 februarie 
1967 ţinută de Nicolae Ceauşescu cu Colegiul Ministerului Afacerilor Interne, 
Cornel Onescu, ministrul Afacerilor Interne a relatat următoarea situaţie: 
„Există neajunsuri în aplicarea Hotărârii Consiliului de Miniştri nr. 957/1966 cu 
privire la apărarea secretului de stat. Deşi această hotărâre s-a prelucrat în 
ministere, continuăm să descoperim cazuri de funcţionari români care transmit 


41 Cit. în Pierre Accoce şi Daniel Pouget, Reţeaua Caraman. Cei treisprezece români 
care au zguduit NATO, Editura Compania, Bucureşti, 1999, p. 100. 

42 V. Suvorov, G.R. U. Cenuşă fără epoleţi. Romanul unui spion, Editura Elit 
Comentator, Bucureşti, 1993, pp. 172-173. 

diferite informaţii cu caracter secret străinilor. Recent, un ofiţer al nostru care 
face muncă practică pentru trimitere în exterior, a contactat o dactilografă de 
la un minister important, de la care a primit date foarte importante cu privire la 
activitatea acestui minister”45. 

Dimensiunea ocultă 

S-a afirmat adeseori că cel dintâi dintre secrete e modalitatea de 
exercitare a acestuia“. Privind astfel lucrurile, regimul comunist a reuşit să 
realizeze o adevărată compartimentare a informaţiilor în vederea asigurării 
unui control total al statului asupra acestora. Potrivit dispoziţiilor art. 51 din 
Legea 23/1971, unităţile şi locurile demuncă de importanţă deosebită pentru 
apărarea secretului de stat erau stabilite de preşedintele Consiliului de Stat, la 
propunerea ministrului de interne. Pe baza acestor prevederi, o listă cu 
asemenea unităţi a fost elaborată şi aprobată pentru prima dată în 1972. 
Următoarea listă a fost întocmită şi aprobată prin Decizia nr.4/1983, ale cărei 
raţiuni, potrivit variantei oficiale, erau cele legate de „dezvoltarea impetuoasă 
a economiei naţionale, a cercetării ştiinţifice şi producţiei, perfecţionarea 
structurilor organizatorice a tuturor sectoarelor de activitate”45, într-o perioadă 
în care eşecul economic al regimului era mai mult decât evident. În principal, 
lista cuprindea obiective care se refereau la producţia de apărare, sectoarele 
unde se realizau utilaje destinate centralelor nucleare şi combinatului de apă 
grea, precum şi institutele de cercetare ştiinţifică şi inginerie tehnologică în 
care se concepeau şi experimentau aparate şi tehnologii de importanţă 
excepţională pentru economia naţională“, şi era stabilită cu acordul 
Ministerului Apărării Naţionale, Ministerul Construcţiilor de Maşini, Ministerul 
Industriei Constructoare de Maşini- Unelte, Electronică şi Electrotehnică, 
Ministerul Industriei Chimice, Ministerul Industriei Metalurgice, Ministerul 
Afacerilor Externe, Banca Naţională a R.S.R., Comitetul de Stat pentru Energie 
Nucleară, precum şi „a celorlalte ministere şi organe centrale interesate”. 
Decizia şi lista anexă nu era publicată în Buletinul Oficial, ci era difuzată 
ministerelor şi celorlalte organe centrale interesate în părţile în care le 
priveau”. Practic, în această listă anexă erau cuprinse 223 unităţi şi locuri de 
muncă de importanţă deosebită pentru apărarea secretului de stat“. Pe lângă 
aceste unităţi, la punctul 18 din lista anexă constituiau, de asemenea, obiective 
de importanţă deosebită pentru apărarea secretului de stat, şi sălile 
calculatoarelor electronice în funcţiune din cadrul centrelor de calcul 
aparţinând ministerelor, celorlalte organe centrale, centralelor industriale, 


43 A.M.R., fond Microfilme, rola ASj-1544, c. 581. 

44 Alain Dewerpe, Spionul. Antropologia secretului de stat contemporan, Bucureşti, 
Editura Nemira, 1998, p. 143. 

45 A.M.R., fond Microfilme, rola AS2-210, c. 426. 

46 Ibidem. 

47 Ibidem, c. 427. 

48 Ibidem, c. 449. 

întreprinderilor şi uzinelor, sectoarele şi atelierele de cercetare ştiinţifică şi 
inginerie tehnologică în care se realizau activităţi de cercetare referitoare la 
dezvoltarea tehnologică şi introducerea progresului tehnic privind crearea de 
noi maşini, utilaje, instalaţii, materiale, tehnologii noi, tehnici şi tratamente 
medicale din cadrul institutelor de specialitate, inclusiv din centrele şi filialele 
acestora (altele decât cele care erau nominalizate în listă), staţiile pilot şi 
instalaţiile seni-industriale sau industriale necesare unor studii sau procedee 
tehnologice noi (altele decât cele careerau nominalizate în listă), centrele de 
depozitare a metalelor preţioase, pietrelor preţioase şi explozivilor industriali4?. 

În mare măsură, scopul elaborării deciziei prezidenţiale şi a listei anexă 
era acela ca, în continuare, regimul politic de la Bucureşti să profite politic de 
pe urma triumfurilor sale imaginare. După cum arăta un autor, stilul de muncă 
al comunismului a favorizat naşterea unor sisteme politice care nu conţineau 
nici o posibilitate de remediere a situaţiilor de criză. Practicarea dezinformării 
la toate nivelurile vieţii sociale şi politice, împiedicarea, din cauza criticii, a unei 
analize obiective, sedimentarea conformismului birocratic, cramponarea de 
puterea politică au făcut ca singurul criteriu pentru păstrarea pârghiei 
decizionale să fie controlul efectiv al puterii50. 

Astfel, cu toate că decizia din toamna anului 1979 promovată de Federal 
Rezerve de a-şi înăspri simţitor politica monetară în scopul eliminării inflaţiei 
din Statele Unite a constituit una din principalele cauze prin care economiile 
ţărilor în curs de dezvoltare şi cele comuniste au intrat într-o recesiune severă, 
cu consecinţe dezastruoase, din cauza, în special, a uriaşelor datorii pe care le 
acumulaseră”!, regimurile comuniste au înlocuit informarea cu ideologia, 
discursul liderului de la Bucureşti devenind suprarealist, rezultat al unei mai 
vechi obsesii că românii au fost precursori în multe domeniile de activitate: 
„Până în 1990, circa 95 la sută din produsele româneşti trebuie să fie din punct 
de vedere tehnic şi calitativ la nivelul celor existente pe plan mondial, iar cel 
puţin într-un procent de 2-5 la sută să realizăm produse cu asemenea 
parametri tehnici şi calitativi care să situeze România pe primul loc în lume” ”?. 
De unde şi necesitatea de a proteja aceste noutăţi, „datorită faptului că, din 
nefericire, sunt încă, în afara hotarelor ţării, cercuri şi persoane ce nu doresc 
propăşirea noastră, care vor să înlăture prioritatea României în diverse 
probleme de interes mondial şi, în consecinţă, să caute a subtiliza secrete, cu 
care să încerce fie a ne compromite, fie a-şi aroga dreptul de a se considera 
primii inventatori ai produsului”, aşa cum se menţiona într-o lucrare de 


49 Ibidem, c. 445. 

50 Zbigniew Brzezinski, Marele eşec. Naşterea şi moartea comunismului în secolul XX, 
Editura Dacia, Cluj-Napoca, 1993, p. 237. 

51 Robert Gilpin, Economia mondială în secolul XXI. Provocarea capitalismului global, 
Polirom, laşi, 2004, p. 74. 

52 Nicolae Ceauşescu, Raport la cel de-alXIll-lea Congres al P. CR., Editura Politică, 
Bucureşti, 1984, p.23. 

popularizare”. De asemenea,odată cu declanşarea crizei economice, regimul 
făcea apel ca specialiştii din toate domeniile de activitate să fie, în acelaşi timp, 
şi revoluționari de profesie, o formulă sub care se ascundeau încercările 
regimului de a-şi asigura disciplinarea şi conformismul cetăţenilor”. 

Un exemplu în acest sens l-a constituit „stabilirea relaţiilor de serviciu cu 
cetăţenii străini în ministere, alte instituţii centrale, întreprinderi şi obiective 
economice”. Acest domeniu era considerat de importanţă prioritară pentru 
regimul comunist, deoarece, dacă în cazul propriilor cetăţeni, „realizările” 
regimului erau aduse la cunoştinţă prin propaganda oficială şi prin limitarea 
pas cu pas a libertăţii de a căuta şi de a difuza informaţii (ajungându-se la cel 
mai strict control al statului asupra informaţiilor printre ţările din Estul Europei 
cu excepţia, poate, a U.R.S.S. Înainte de perioada lui Gorbaciov), mai rămâneau 
străinii, ale căror deplasări în aceste locuri şi relaţiile de serviciu trebuiau să fie 
strict restricţionate, pentru ca aceştia să nu descopere cumva eşecul 
economiei socialiste. 

Din punct de vedere juridic, accesul străinilor în unităţile şi locurile de 
muncă de importanţă deosebită era reglementat în capitolul 5, art. 48-55 din 
legea 23/1971. De asemenea, Hotărârea Consiliului de Miniştri nr. 18/14 
ianuarie 1972, care nu a fost dată publicităţii, stipula că, în privinţa stabilirii 
relaţiilor cu străinii a organizaţiilor socialiste şi salariaţilor acestora, doar 
„Ministerele şi celelalte organe centrale ale administraţiei de stat, precum şi 
comitetele executive ale consiliilor populare judeţene şi al municipiului 
Bucureşti, în limita atribuţiilor stabilite prin lege, pot stabili direct relaţii cu 
misiunile diplomatice acreditate în Republica Socialistă România, 
reprezentanţele şi organizaţiile străine, precum şi cu cetăţenii străini (art. 1)%. 
Totodată, „întreprinderile, organizaţiile economice şi instituţiile de stat din 
subordinea ministerelor şi celorlalte organe centrale de stat” puteau „stabili 
relaţii cu misiunile diplomatice sau reprezentantele statelor străine, numai prin 
intermediul ministerului sau organului central în subordinea căruia se află” (art. 
2)56. Stabilirea directă a relaţiilor „cu misiunile diplomatice acreditate în 
Republica Socialistă România şi cu organizaţiile sau reprezentanţele statelor 
străine, în limitele atribuţiilor pe care le au”, erau permise numai următoarelor 
unităţi socialiste: centralele industriale, unităţile cu statut de centrală şi alte 
unităţi producătoare, prestatoare de servicii sau care executălucrări - dacă 
sunt autorizate să execute operaţiuni de comerţ exterior; întreprinderile 
specializate de comerţ exterior; Oficiul pentru deservirea corpului diplomatic şi 
Policlinica corpului diplomatic; Oficiul de control al mărfurilor; întreprinderea 
centrală de stat pentru transporturi-expediţii internaţionale „Romtrans"; 


53 Petre Hladchi-Bucovineanu, op. cit, p. 238. 

54 Anneli Ute Gabanyi, op. cit,, p. 227. 

55 A.C.N.S.A.S., fond Documentar, dosar nr. 123, vol. 9, f. 124. 
56 Ibidem. 

întreprinderea de navlosire, agenturare şi aprovizionare de nave „Navlomar”; 
Agenţia română de impresariat artistic „Aria”; Institutul central pentru sisteme 
de conducere cu mijloace de automatizare (art. 2)”. De asemenea, 
organizaţiile socialiste trebuiau să organizeze „relaţiile cu misiunile diplomatice 
acreditate în Republica Socialistă România, oficiile consulare, organizaţiile sau 
reprezentanţele statelor străine, precum şi cu alţi cetăţeni străini, numai prin 
compartimentul de protocol sau persoana anume desemnată să îndeplinească 
atribuţii de protocol din organizaţia socialistă respectivă” (art. 7), angajarea, 
numirea sau desemnarea salariaţilor ce exercitau atribuţii de protocol 
făcându-se numai cu acordul Consiliului Securităţii Statului (art. 8)58. 

Ca urmare a acestor prevederi şi a secreto-maniei ce începea să se 
instaureze peste tot, mulţi străini care vizitau România erau frapaţi de reticenţa 
românilor în a se angrena în discuţii, cu toate că ei vorbeau fluent una sau 
două limbi străine. Scriitorul Saul Bellow, laureat al premiului Nobel, după o 
vizită făcută la Bucureşti în luna decembrie a anului 1977, constata că 
deosebirea dintre el, profesorul venit din Chicago, şi interlocutorii săi români 
era următoarea: el „era liber să vorbească. Pentru ei era imposibil. Fiecare 
convorbire cu un străin trebuia raportată”. Întors în Statele Unite, scriitorul a 
publicat un roman în care conchidea: „Una din marile realizări ale 
comunismului constă în izolarea totală a milioane de persoane. În zilele şi în 
epoca noastră nu ti-ar fi venit a crede că tehnicile cenzurii pot egala tehnicile 
comunicării”5?. 

De modul în care erau respectate prevederile Legii 23/1971 şi H.C.M. nr. 
18/1972 se ocupau organele Securităţii care, periodic, efectuau controale la 
instituţiile care intrau în contact cu cetăţenii străini. Un astfel de control a avut 
loc la 11 octombrie 1973, la Academia R.S.R., unde, deşi s-a constatat că în 
legătură cu „măsurile de apărare a secretului de stat, evidenţa, redactarea, 
manipularea, păstrarea documentelor secrete nu au fost stabilite nereguli” £, în 
privinţa „modului în care este organizată participarea salariaţilor la acţiunile 
protocolare ale reprezentanţelordiplomatice, comerciale etc., străine”, acelaşi 
document menţiona că „salariaţii care participă la acţiuni de protocol 
organizate de misiunile diplomatice nu întocmesc note de convorbiri, deşi unii 
dintre aceştia au acces la documente secrete: academicienii Remus Răduleţ, 
Şerban Cioculescu, membrii corespondenţi Drâmba Constantin, Şerban 
Dragomirescu, Ciungu AlexandruS!. Cu timpul, prevederea H.C.M. nr. 18/1972 şi 
anume că „salariaţii organizaţiilor socialiste au obligaţia să întocmească notă 
de convorbiri ori de câte ori din discuţiile respective au rezultat probleme care 
interesează securitatea statului şi să le prezinte conducătorului organizaţiei 
57 Ibidem f. 125. 

58 Ibidem ff. 126-127. 
59 Saul Bellow, lama decanului, Editura Elit Comentator, Bucureşti, 1992, p. 65. 


60 A.C.N.S.A.S., fond Informativ, dosar nr. 31400, f. 10. 
61 Ibidem, f. 9. 

socialiste din care face parte”, datorită modului exhaustiv în care era definit 
termenul de „probleme care interesează securitatea statului”*?, au devenit un 
mijloc eficient prin care Securitatea se putea amesteca în activitatea acestor 
instituţii. Controalele şi neregulile semnalate au devenit atât de dese, încât, 
practic, nu mai exista aproape nici o instituţie în care relaţiile angajaţilor din 
unităţile socialiste cu cetăţenii străini să se desfăşoare conform reglementărilor 
aflate în vigoare. Un exemplu în acest sens l-a constituit o sinteză a acestor 
controale, realizată la 3 ianuarie 1985, în care se semnalau existenţa 
următoarelor situaţii: faptul că locurile unde s-au purtat discuţiile nu au fost 
întotdeauna cele stabilite prin normele în vigoare sau că discuţiile diverselor 
cadre cu funcţii de răspundere cu cetăţenii străini au avut loc fără participarea 
persoanelor din compartimentele de protocol sau anume desemnate în acest 
scop, unele note de convorbiri au fost întocmite cu întârziere ori au avut un 
conţinut sumar, în unele unităţi nu s-a ţinut o evidenţă clară şi la zi cu privire la 
prezenţa şi activitatea străinilor şi cetăţenilor români participanţi la discuţiile cu 
aceştia, uneori s-a permis accesul străinilor în obiective de importanţă 
deosebită pentru apărarea secretului de stat, fără a se da în prealabil avizul 
Ministerului de Interne sau nu s-au respectat în totalitate normele care 
reglementează regimul cadourilor primite de la cetăţenii străini®. 

Decretul Consiliului de Stat nr. 408/26 decembrie 1985 introducea noi 
reglementări, pentru ca opacitatea să devină totală, iar relaţiile de serviciu cu 
cetăţenii români să fie mai bine controlate şi, prin urmare, previzibile. Astfel, se 
reglementa ca „funcţiile de şef de protocol de la Consiliul de Miniştri, ministere 
- cu excepţia Ministerului Apărării Naţionale - şi de la alte organe centrale vor fi 
încadrate cu ofiţeri activi de securitate. În cazuri cu totul excepţionale, unele 
funcţii pot fi ocupate şi cu ofiţeri de securitate în rezervă”. Numirea în funcţie a 
personalului din compartimentele de protocol şi birourile de documente secrete 
sau a celor care pe lângă îndatoririle de serviciu îndeplineau şi aceste atribuţii, 
se făceau de către „conducătorii unităţilor socialiste, numai din rândul cadrelor 
binecunoscute şi verificate, cu avizul organelor Departamentului Securităţii 
Statului”, pentru care trebuiau să răspundă în faţa organelor de partid; iar cei 
care nu obțineau sau li se retrăgea acest aviz, nu mai puteau să mai lucreze în 


62 Prin H.C.M. nr. 18/1972, „problemele care interesează securitatea statului" erau 
definite astfel: „încercări de a obţine informaţii, date şi documente secrete de stat, 
precum şi informaţii, date şi documente care, deşi nu constituie secrete de stat, nu 
sunt destinate publicităţii, încercări de provocare, de corupţie, de instigare la acţiuni 
ostile împotriva orânduirii sociale şi de stat, de favorizare a unor relaţii cu alte 
persoane sau solicitarea de informaţii cu privire la alţi salariaţi, relaţii neoficiale 
între salariaţi şi diplomaţi sau alţi cetăţeni străini, atitudinea organelor oficiale, de 
poliţie şi vamale străine în cazul deplasărilor străinătate, precum şi orice alte acţiuni 
prin care s-ar aduce prejudicii intereselor statului român" (A.C.N.S.A.S., fond 
Documentar, dosar nr. 123, vol. 9, f. 132). 

63 A.C.N.S.A.S., fond Documentar, dosar nr. 180, vol. 9, f. 86. 


19 


cadrul acestor compartimente” (art. 10)6. Pentru prevenirea scurgerii de 
informaţii, „Ministerul Afacerilor Externe şi Ministerul Comerţului Exterior şi 
Cooperării Economice Internaţionale vor lua măsuri ca angajarea prin Oficiul de 
Deservire a Corpului Diplomatic şi prin «ARGUS» a cetăţenilor români la 
misiunile diplomatice, oficiile consulare, reprezentanţele consular-comerciale şi 
alte reprezentanţe străine acreditate în Republica Socialistă România, să se 
facă după verificarea lor nominală şi numai cu avizul organelor 
Departamentului Securității Statului. Contractele de muncă ale acestei 
categorii de persoane se vor încheia pe o durată de cel mult un an, putând fi 
reînnoite în aceleaşi condiţii” (art. 14)%. Tot în scopul prevenirii scurgerii de 
informaţii, era interzis „accesul străinilor, inclusiv a celor care efectuează 
recepţia mărfurilor destinate exportului, în întreprinderi şi instituţii, în afara 
sălilor de protocol, expozițiilor, poligoanelor şi a locurilor special amenajate” 
(art. 2)66, Cetăţenii străini care veneau la specializare sau pentru acordarea de 
asistenţă tehnică pe bază de contracte puteau avea acces „numai în secţiile 
sau sectoarele de producţie ale unităţilor socialiste ce fac obiectul înțelegerilor 
încheiate cu partenerii străini. În toate aceste cazuri, accesul străinilor va fi 
permis numai pe baza aprobării nominale date de către miniştri sau ceilalţi 
conducători de organe centrale, cu acordul organelor Departamentului 
Securităţii Statului” (art. 3)%. Dacă, în mod cu totul excepţional, asistenţa 
tehnică urma să fie asigurată pe baza unor acorduri guvernamentale, „în 
obiective sau locuri de muncă de importanţă deosebită pentru apărarea 
secretului de stat, accesul străinilor va fi permis numai în condiţiile alin. 1” (art. 
3 alin 2)6. Pentru evitarea unor surprize şi restricționarea şi mai drastică a 
accesului străinilor, „lista obiectivelor sau locurilor de muncă de importanţă 
deosebită pentru apărarea secretului de stat se stabileşte, prin decizie 
prezidenţială, la propunerea ministerelor şi a celorlalte organe centrale 
interesate, cu avizul Departamentului Securităţii Statului şi se modifică sau 
completează anual în aceleaşi condiţii” (art. 3, alin. 3). Primirea străinilor în 
audienţă, pentru tratative şi convorbiri „trebuia să se desfăşoare numai în 
încăperi anume destinate, camere de protocol stabilite de comun acord cu 
organele competente ale Departamentului Securităţii Statului (art. 7, alin. 1), 
folosirea în acest scop a birourilor de lucru „ale miniştrilor, adjuncţilor acestora, 
secretarilor de stat şi asimilaţilor lor, ori ale altor cadre de conducere” fiind 
interzisă (art. 7, alin. 2)”. Pentru coordonarea tuturor acestor acţiuni era 
desemnat „prin ordin al ministrului sau conducătorului organului central, un 


64 A.C.N.S.A.S., fond Documentar, dosar nr. 135, vol. 11, f. 4. 
65 Ibidem, f. 6. 

66 Ibidem, f. 1. 

67 Ibidem. 

68 Ibidem, f. 2. 

69 Ibidem. 

70 Ibidem, f. 3. 

adjunct al acestuia, un secretar de stat sau alte cadre din conducerea 
ministerului sau organului central în cauză” (art. 12)71. Controlul modului în 
care erau respectate prevederile legale referitoare la apărarea secretului de 
stat, accesul străinilor în unitate şi evidenţa cadourilor primite de la aceştia, 
precum şi modul în care se desfăşurau relaţiile cu străinii, cădeau în sarcina 
birourilor executive din ministere, care erau ajutate de organele 
Departamentului Securităţii Statului (art. 11, alin. 1)72. 

Posibilitatea ca cetăţenii români să fie informaţi şi altfel decât prin 
propaganda oficială era practic exclusă, deoarece conducătorii unităţilor 
socialiste erau obligaţi „să verifice şi să aprobe materialele referitoare la 
activitatea unităţilor pe care le conduc şi care urmează a fi difuzate prin presă 
sau alte publicaţii, prin emisiuni de radio, televiziune, proiecţii cinematografice 
or expuse în expoziţii, în scopul prevenirii includerii în aceste materiale a 
informaţiilor, datelor, imaginilor sau exponatelor care, potrivit legii, constituie 
secrete de stat” (art. 8)”. O cortină era trasăşi asupra relaţiilor dintre cetăţenii 
români şi diplomaţii străini, art. 13, alin. 1 stipulând că „participarea 
personalului unităţilor socialiste la acţiunile protocolare organizate de misiunile 
diplomatice, oficiile consulare şi celelalte reprezentanţe străine asimilate 
acestora, acreditate în Republica Socialistă România, se poate face, indiferent 
de modul în care a fost invitat, numai de avizul nominal dat de Ministerul 
Afacerilor Externe””?. Articolul 15 oferea o imagine sugestivă a gradului de 
izolare politică în care ajunsese regimul de la Bucureşti şi care dorea să aplice 
aceleaşi măsuri diplomaților străini, inclusiv din ţările socialiste: „Ministerul 
Afacerilor Externe va lua măsuri ca, pe baza principiului reciprocităţii, 
membrilor misiunilor diplomatice ai oficiilor consulare şi ai altor reprezentanţe 
străine acreditate în R.S. România să li se aplice aceleaşi restricţii cu privire la 
deplasarea pe teritoriul ţării, la stabilirea de relaţii cu autorităţile sau 
organizaţiile socialiste române, care sunt impuse membrilor misiunilor 
diplomatice, ai oficiilor consulare sau ai altor reprezentanţe române acreditate 
în ţările respective”75. Conducătorii ministerelor şi a celorlalte unităţi socialiste 
trebuiau să ia măsuri disciplinare severe, inclusiv desfacerea contractului de 
muncă, „Împotriva persoanelor care săvârşesc abateri de la dispoziţiile legale 
referitoare la apărarea secretului de stat, desfăşurarea activităţii de protocol şi 
relaţii cu străinii sau de la normele de compartimentare a muncii din locurile 
unde îşi desfăşoară activitatea”7€. 

Pentru aplicarea prevederilor art. 10 al decretului, printr-o notă-raport din 
15 ianuarie 1986, semnată de ministrul Finanţelor, Petre Gigea şi şeful D.S.S., 

Tudor Postelnicu, în care se arăta că, deoarece nu exista o reglementare 
unitară în ministere şi instituţii centrale în ceea ce priveşte funcţiile de şef de 
protocol, fiecare minister şi instituţie folosind diferite funcţii, de la inspector de 
personal, referent, şef de birou până la funcţia de director adjunct în cadrul 
diferitelor direcţii”, aceştia îi cereau lui Nicolae Ceauşescu să aprobe ca la 
ministerele şi instituţiile cuprinse în anexa A (Ministerul Afacerilor Externe, 
Comitetul de Stat al Planificării, Ministerul Comerţului Exterior şi Cooperării 
Economice Internaționale, Ministerul Finanțelor, Ministerul Industriei 
Metalurgice, Ministerul Industriei de Utilaj Greu, Ministerul Industriei 
Constructoare de Maşini, Ministerul Industriei Electrotehnice, Ministerul 
Industriei Petrochimice, Ministerul Industriei Chimice, Ministerul Energiei 
Electrice, 

Ministerul Minelor, Ministerul Petrolului, Ministerul Construcțiilor 
Industriale, Ministerul Industriei  Uşoare, Ministerul Transporturilor şi 
Telecomunicaţiilor, Ministerul Aprovizionării Tehnico-Materiale şi al Controlului 
Gospodăririi Fondurilor Fixe, Ministerul Industriei Alimentare şi al Achiziţionării 
Produselor Agricole, Ministerul Agriculturii, Ministerul Industriei Lemnului şi 
Materialelor de Construcţii, Ministerul Turismului, Ministerul Educaţiei şi 
învăţământului, Consiliul Naţional pentru Ştiinţă şi Tehnologie, Direcţia Centrală 
de Statistică, Banca Română de Comerţ Exterior, Radioteleviziunea Română, 
Agenţia Română de Presă (AGERPRES) şi Secretariatul M.A.N.75), „în 
organigrama direcțiilor (compartimentelor) de organizare, control, personal şi 
învăţământ să se prevadă funcţia de director adjunct şi şef al protocolului, 
ofiţerul de securitate care va încadra această funcţie se va ocupa în 
exclusivitate de problemele specifice prevăzute în Decretul 408/1985. La 
Ministerul Afacerilor Externe, această funcţie este prevăzută în organigramă””*. 
Cadrele care urmau să ocupe aceste funcţii „nu vor fi retribuite de ministere, ci 
vor fi retribuite de D.S.S. Ofițerii de rezervă vor fi retribuiţi de către ministere, 
conform normelor în vigoare”8. La celelalte ministere şi instituţii cuprinse în 
anexa B (Ministerul Comerţului Interior, Ministerul Geologiei, Ministerul 
Silviculturi, Ministerul Muncii, Ministerul Justiţiei, Ministerul Sănătăţii, Consiliul 
Culturii şi Educaţiei Socialiste, Comitetul pentru Problemele Consiliilor Populare, 
Comitetul de Stat pentru Energie Nucleară, Consiliul Naţional al Apelor, 
Inspectoratul General de Stat pentru Controlul Calităţii Produselor, Comitetul de 
Stat pentru Preţuri, Consiliul Naţional pentru Educaţie Fizică şi Sport, 
Departamentul Cultelor, Camera de Comerţ şi Industrie, Procuratura Generală a 
RS. România, Tribunalul Suprem, UCECOM, CENTROCOOP, Banca Naţională a 
României, Banca de Investiţii, Banca pentru Agricultură şi Industrie Alimentară, 

A.D.A.S. şi C.E.C.)81, în organigramă, urma „să fie prevăzută funcţia de 
inspector principal de specialitate şi şef al protocolului în cadrul direcțiilor sau 
compartimentelor de organizare personal şi învăţământ”, retribuirea funcţiilor 
urmând să se facă „numai parţial de către ministere sau instituţii centrale, 
adică la completare la retribuţia de bază a ofițerului, întrucât retribuţia reală se 
asigură de către fondurile D.S.S.”. Transmiterea acestor măsuri către ministere 
urma să se facă numai în părţile ce le priveau şi, din cauza faptului cădecretul 
nu fusese publicat în Buletinul Oficial, având caracter secret, nu se mai emitea 
decret prezidenţial pentru aceste funcţii, „care, de altfel, sunt mai mult de 
acoperire”82. 

De fapt, prevederile cuprinse în acest decret nu erau tocmai noi, deoarece 
pe baza H.C.M. nr. 957/1966 se trecuse deja la încadrarea serviciilor de 
protocol din unele ministere cu ofiţeri de securitate, a căror activitate era 
coordonată de Direcţia a Il-a Contraspionaj, măsură la care s-a renunţat în 
197384. Noutatea reintroducerii acestei măsuri consta în faptul că ea se făcea 
la nivelul tuturor ministerelor şi instituţiilor care lucrau cu informaţii, în scopul 
compartimentării şi ascunderii acestora. 

Deoarece realitatea nu trebuia să fie cunoscută cu exactitate şi nici 
descrisă corect de către opinia publică, lista cuprinzând nivelurile de 
secretizare a unor informaţii era îmbogăţită continuu, pe măsură ce situaţia 
economică şi politică a regimului se degrada. Astfel, la 18 martie 1983, 
Consiliul Culturii şi Educaţiei Socialiste a elaborat o broşură intitulată „Listă 
cuprinzând datele şi informaţiile nedestinate publicităţii” şi care clasifica drept 
secrete de serviciu o serie de date din toate domeniile de activitate** şi care, 
până atunci, apăreau în publicaţiile oficiale. A rezultat astfel o supraclasificare 
a datelor şi informaţiilor, precum şi o supradimensionare a aparatului birocratic 
destinat să aplice aceste măsuri. 

Acest fapt este demonstrat prin zelul de care au dat dovadă ofiţerii de la 
Serviciul independent pentru apărarea secretului de stat, respectarea normelor 
de relaţii cu străinii şi a relaţiilor de protocol, unitate independentă în cadrul 
D.S.S., care avea indicativul UM 0500/A, înfiinţată în decembrie 1985, şi care 
furniza cadre pentru aplicarea Decretului 408. Pe lângă această menire, acest 
Serviciu primea prin Regulamentul de funcţionare nr. D/00177, aprobat la 20 
aprilie 1988, sarcini de cenzură asupra tuturor publicaţiilor, ceea ce însemna o 
întoarcere la situaţia anilor '50. Primele acţiuni în acest sens s-au derulat atunci 

când nişte ofiţeri zeloşi de la această unitate au cerut scoaterea de sub tipar a 
unor lucrări cu caracter istoric, pentru a verifica dacă nu s-au scurs date şi 
documente secrete. Neavând specialişti în acestdomeniu, unitatea a cerut 
sprijinul ofiţerilor de la arhivă. Faptul că acele lucrări fuseseră elaborate după o 
anumită metodologie ştiinţifică, însoţite de bibliografie şi aparat critic, iar 
documentele la care autorii făceau trimitere aveau caracter secret pentru 
perioada în care fuseseră emise, respectiv al doilea război mondial, nu i-a 
descurajat pe ofiţerii de la UM 0500/A, care au cerut să se precizeze în baza 
cărei legi şi cine i-a îndrituit pe acei autori să declasifice documentele 
respective”. Pentru România acelor ani exista, în afara Legii Arhivelor Statului, 
Ordinul ministrului de interne nr. 00545/1974 pentru constituirea în cadrul 
Direcţiei Generale a Arhivelor Statului şi filialele sale a Arhivei speciale. În 
1986, acestui ordin i s-au adus o serie de modificări, iar pentru acei 
cercetători ce începuseră să fie „vânaţi”, evenimentele din 1989 au venit ca o 
izbăvire. 

Apărarea secretului de partid - de la cetatea asediată la centrul vital al 
naţiunii 

Cetăţenilor li se inocula practic ideea că prin tăcerea în faţa străinilor 
contribuiau la apărarea ţării. Spionajul total, se spunea, nu este îndreptat 
numai spre obţinerea de informaţii despre adversar, ci şi spre distrugerea 
forţelor interne ale ţării, cu alte cuvinte a partidului, care „exprimă şi slujeşte 
cu fidelitate năzuinţele şi interesele vitale ale poporului, îndeplineşte rolul 
conducător în toate domeniile construcţiei socialiste, îndrumă activitatea 
organizaţiilor de masă şi obşteşti, precum şi a organelor de stat” (art. 26, alin. 
2 din Constituţia R.S.R.). De asemenea, discursul naţionalist al lui Ceauşescu 
plasa națiunea pe ultimul loc şi partidul pe primul*?. Din acest punct de vedere, 
întregul eşafodaj politico-electoral era răsturnat, P.C.R., partid care ar fi trebuit 
să-şi câştige locul prin alegeri şi nu pe cale juridico-constituţională, fiind 
suprapus M.A.N., organ suprem al puterii de stat*. Astfel, prin această formulă, 
secretele de partid deveneau automat secrete de stat, iar observaţia lui Troțki 
privind extinderea regimului politic al statului în viaţa partidului conducător era 
mai valabilă decât oricând. Regulile privind apărarea secretului de partid nu 
mai erau cele din vremea lui Gheorghiu-Dej, unde, pe de-o parte, nesiguranța 
faţă de Moscova, iar pe de altă parte profunda neîncredere în raport cu 
societatea guvernantă, inducea înrândul partidului mentalitatea unei cetăţi sub 
asediu“. În schimb, clasificarea ca strict secret de importanţă deosebită a 
dosarelor personale şi cărţilor de evidenţă personală ale membrilor CC. al 

P.C.R., Comisiei Centrale de Revizie şi Colegiului Central de Partid%; ca strict 
secrete a structurii aparatului de partid, a şcolilor şi instituţiilor subvenţionate 
de partid, a schemelor de funcțiuni ale aparatului central şi local de partid, 
dosarelor şi referatelor privind cadrele din nomenclatura organelor de partid, a 
documentelor referitoare la ajutoarele acordate de către P.C.R. unor partide 
sau organizaţii politice, cele referitoare la rezultatele vizitelor delegaţiilor de 
partid şi guvernamentale în străinătate, precum şi documentele privind 
stabilirea în R.S.R. a unor personalităţi străine sau membrii ai partidelor 
frăţeşti, acordarea de azil politic unor emigranţi"? sau ca secrete, aşa cum era 
cazul cu informările şi rapoartele statistice privind efectivul şi compoziţia 
partidului, mişcarea şi compoziţia cadrelor din nomenclatura organelor de 
partid şi de stat", aşa cum era reglementată printr-o Hotărâre a Secretariatului 
CC al P.C.R., demonstra că de-a lungul existenţei sale, partidul comunist nu a 
fost altceva decât o sectă mesianică, folosind mijloacele conspirative, atât în 
perioada în care s-a aflat în afara legii, cât şi după ce a ajuns la putere. 
Concluzii în plan politic, secolul al XX-lea a numit „informare” acea 
căutare a datelor ţinute în umbră din cauza unei opacităţi construite politic şi 
social. Datorită valorii deosebite a informaţiei şi a circulaţiei sale organizate, 
căutarea datelor şi a informaţiilor secrete se face la fel de confidenţial. Analiza 
de faţă a pornit de la principiile conform cărora legislaţia publică cu privire la 
secrete „impune secretul ca secret, fără a fi de fapt în măsură să-şi 
reglementeze domeniile lui de conţinut, dovedindu-se astfel a fi doar forma 
interdicţională publică (goală) a secretului însuşi” şi că, dacă în vreme de 
război, statele îşi apără secretele orientându-se după legea internaţională, în 
schimb, pe timp de pace, fiecare e liber să facă ce vrea la el acasă. Totodată 
însă, „secretul de stat” şi variantele sale, „secretul militar”, „secretul 
birocratic”, „secretul politic”, „secretul legal”, au alimentat mereu suspiciunile 
faţă destatul întotdeauna bănuit de tendinţe dominatoare. De exemplu, în 
Franţa, referirea la protejarea secretului în scopul apărării naţionale, a ascuns 
deseori încălcarea intimităţii cetăţenilor, aşa cum s-a întâmplat cu ascultarea 
ilegală a convorbirilor telefonice în cazul actriţei Carole Bouquet sau a ziaristei 
Edwy Plenel”. După ce a scris clasica, de acum, satiră Omul nostru din Havana, 
despre un vânzător de aspiratoare de praf din Havana care era recrutat de 
M.I.6, din cauza faptului că serviciul de informaţii britanic s-a înfuriat atât de 

tare, autorul romanului, scriitorul Graham Greene, a fost la un pas de a fi 
acuzat de ofensă contra autorităţii, în conformitate cu Legea secretului de stat 
din Marea Britanic Planurile de condamnare s-au prăbuşit în cele din urmă, 
deoarece au învins minţile mai luminate, care au observat că perspectiva 
argumentării în justiţie a faptului că redarea în roman a ifoselor birocratice ale 
oficialităților de la M.1.6 a violat securitatea statului ar putea doar convinge pe 
oameni că asemenea caricaturi ar fi adevărate“. În S.U.A., „Espionage Act” a 
fost folosită de foarte multe ori pentru incriminarea opiniilor contrare 
guvernului. Clasificarea documentelor şi a informaţiilor în top secret, secret şi 
confidenţial de către Administraţia Truman a fost criticată adeseori de către 
opinia publică, aceasta acuzând partidele politice şi guvernul că se folosesc de 
această reglementare în scopuri politice1%. Dar, cel puţin în cazul acestor 
societăţi, accesul la informaţii a cetăţenilor era reglementat şi constituia un 
principiu fundamental al funcţionării statului democratic. Prin adoptarea unor 
reglementări în privinţa datelor şi a informaţiilor de interes public se induce în 
mod implicit şi posibilitatea secretizării restului de date şi informaţii”. 
În lipsa unei legislații ferme şi detaliate, care să precizeze datele şi 
informaţiile pe care toate organizaţiile trebuie să le aducă la cunoştinţa 
publicului, legislaţia comunistă românească a deschis categoriei secretului 
calea unei proliferări inimaginabile în alte condiţii!%2. În perioada 1948-1965, 
secretul de stat era unul din instrumentele folosite în gestionarea poliţienească 
a societăţii, din cauza absenței unei legislații care să definească această 
noţiune şi a unei clasificări a datelor şiinformaţiilor pe care statul le considera 
secrete, protejarea acestora fâcându-se prin instrucţiuni emise de Securitate şi 
Consiliul de Miniştri şi care nu erau publicate. Nicolae Ceauşescu, deşi a 
promovat iniţial o perioadă de relaxare în politica internă, condamnând 
abuzurile din perioada predecesorului său, introducând şi o legislaţie care să 
reglementeze definirea şi clasificarea datelor şi informaţiile cu caracter secret, 
a transformat apărarea secretului într-un puternic instrument de presiune 
asupra societăţii româneşti. Preponderenţa rolului pe care statul comunist îl 
avea ca sursă de drept subiectiv absolut în organizarea şi controlul vieţii 
sociale!%, absenţa unei deosebiri între siguranţa internă a statului şi cea 
externă, apariţia unei personalizări accentuate a puterii, făcea ca alături de 
obsesia „independenţei” regimului şi a pericolului unei „invazii” sovietice, 
„apărarea secretului de stat ca îndatorire patriotică a tuturor oamenilor muncii” 

să devină atât un important instrument de presiune asupra societăţii, dar şi un 
mijloc important de perpetuare a puterii. Inclusiv concepţia lui Nicolae 
Ceauşescu privind „activitatea de prevenire a infracţiunilor împotriva securităţii 
statului” s-a transformat într-o prezumție generală a vinovăţiei, care implica 
generalizarea neîncrederii, represiunea fiind îndreptată nu împotriva unor 
grupuri sau persoane, ci împotriva întregii populaţii10%. 

Obsesia „comploturilor împotriva României” provenea şi din faptul că 
doctrina patriotismului socialist şi a noţiunii de „securitate a statului” se 
reduceau, în esenţă, la supraviețuirea politică a lui Ceauşescu şi a regimului 
său politic. Se gândea oare acesta la mitingul fatal din 21 decembrie 1989, 
când denunța activitatea „agenturilor imperialiste”, că spionii pot fi şi 
„alchimişti geopolitici”, aşa cum i-a numit scriitorul John Le Carré, adică 
subminatori de guverne, destabilizatori de economii şi asasini ai inamicilor 
declaraţi?1%. În orice caz, aceasta a fost concluzia pe care mass-media din 
România şi Occident a dezvoltat-o despre evenimentele din decembrie 1989, 
fără a se gândi deloc, aşa cum afirmă Kennet Jowitt, că „dacă revoluţia are 
vreo semnificaţie, ea are a face cu orice altceva, exceptând ideea că a fost sau 
nu o conspirație, pentru că, repet, chiar dacă ar fi fost o conspirație, ea nu ar fi 
reuşit fără populaţie”1%. Moştenirea regimurilor comuniste însă, respectiv 
activitatea operativă de poliţie politică a serviciilor de securitate, a lăsat urme 
adânci în psihiculnaţiunilor şi „vor fi necesari mulţi ani, pentru ca acei cetăţeni 
să înţeleagă pe deplin cât de profund le-au modelat vieţile şi destinele 
organizaţiile de poliţie secretă şi spionaj din ţările lor” 10. 

